**Ali Abdul Saoud Mohamed** (علي محمد) (født 3. juni 1952) er en egyptisk offiser og antatt dobbeltagent. Han jobbet for det amerikanske CIA og for egyptisk islamsk jihad samtidig.

Ali Mohamed dimitterte fra Egypts armé i 1984 med majors grad, og ble sikkerhetsekspert for EgyptAir. I 1985 gikk han inn på CIAs kontor i Kairo og ba om å snakke med lederen for denne avdelingen og tilbød dem sine tjenester. CIA skal ha antatt at Mohamed var egyptisk spion, men kan likevel ha rekruttert ham til etterretningsoffiser.

Høsten 1985 immigrerte Mohammed til USA, og bosatte seg i California. Året etter vervet han seg til hæren og ble utstasjoner på Fort Bragg. I 1988 informerte Mohamed sine overordnede offiserer i den amerikanske hæren om at han tok litt fritid for å bekjempe russerne i Afghanistan. En måned senere returnerte Mohamed til USA og skrøt til sine venner og kollegaer av at han hadde drept minst to sovjetiske soldater og han ga bort diverse suvenirer som han hevdet var fra uniformene til de drepte sovjetiske soldatene. Han dimitterte i 1989. Mohamed giftet seg med Linda Sanchez i Santa Clara, og fikk amerikansk statsborgerskap gjennom giftermålet.

I begynnelsen av 1990 var Mohamed tilbake i Afghanistan, der han trente sammen med noen av de første medlemmene av al-Qaida i forskjellige teknikker innenfor ukonvensjonell krigføring, inkludert kidnappinger, henrettelser, kapring av fly. Med al-Qaida delte Mohamed mye av sin erfaring fra de amerikanske spesialstyrkene. 

I 1993 reiste Mohamed flere ganger til Afrika, der han skal ha kartlagt vestlige ambassader i Afrika som Al-Qaida senere bombet eller prøvde å bombe. Etter terrorangrepene i Kenya og Tanzania 7. august 1998 ble Mohamed arrestert 10. september 1998 og satt under tiltale i mai 1999. I oktober 2000 erklærte Mohamed seg skyldig etter tiltalen i deltagelse av sammensvergelse for å drepe amerikanske statsborgere og for å ødelegge amerikanske eiendommer både innenfor og utenfor USA.

I 2011 ble det bekreftet at Mohamed forsatt er fengslet uten at det ikke foreligger dom.

Referanser
----------

1. ↑  «In life of double-crosses, Egyptian worked with Green Berets and bin Laden». Black Hills Pioneer. 26. desember 2001. Archived from the original on 23. april 2018. Besøkt 21. april 2021. CS1-vedlikehold: Uheldig URL (link)
2. ↑  «THE MASKING OF A MILITANT: A special report.; A Soldier's Shadowy Trail In U.S. and in the Mideast». The New York Times. 1. desember 1998. Archived from the original on 20. desember 2005. Besøkt 21. april 2021. CS1-vedlikehold: Uheldig URL (link)
3. ↑  «Ali Mohamed: The Defendant Who Did Not Go to Trial». usinfo.state.gov. 15. mai 2001. Arkivert fra originalen 5. april 2006. Besøkt 22. april 2021.
4. ↑  «Hunting bin Laden :Suspects & charges». pbs.org. 29. mai 2001.
5. ↑  «Al Qaeda terrorist worked with FBI / Ex-Silicon Valley resident plotted embassy attacks». sfgate.com. 4. november 2001.
6. ↑  Ali H. Soufan. «The Black Banners − The Inside Story of 9/11 and the War Against al-Qaeda». s. 27. Archived from the original on 2. april 2016. Besøkt 22. april 2021. CS1-vedlikehold: Uheldig URL (link)

|  |  |
| --- | --- |
| Oppslagsverk/autoritetsdata | VIAF **·** LCCN
 |